**HELGASTØL**

Tilhøyrer brukarane på Sandflåten, Brekke, Elvatun og Hesgiljane i Folkedal. Stølen ligg i snautt 500 m høgd vest for bruka øvst i Folkedal. Namnet på stølen, Helgastøl, meiner ein har samanheng med Heilag Olav si vandring i 1023, då han etter segna gjekk i land på Laskarv nede ved fjorden i Folkedal, heldt så messe for Folkedølene i Messegåto, og for deretter til fjells framom Helgastøl, Krossaset og Bordalen til Voss.

På Helgastøl står fire sel og ei hytte. Til alle sela er det inngjerde træe. Det var bruket på Hesgiljane som heldt lengst ut med stølinga. Siste budeia var Brita Ovrid. Ho heldt fram til utpå 1960-talet, men siste åra vart det berre nokre veker til kyrne var avgjeldna.

Th. S. Haukanæs skriv at i 1850-åra var det støl ved Lomtjørn vest for Helgastøl. Eigaren var Lars Ulvikingen i Nedstova i Frammetun. Her støla han nokre år. Men sidan det låg så avsides hadde han vanskar med å få budeie. Han flytte då attende til Helgastøl der han var før. Tufta ved Lomtjørn viser.

I dag er det lett å koma til Helgastøl. Den nybygde vegen går like under træet, og det er laga til god parkeringsplass.

God tur! Granvin Turlag

Kjelde: «Stølane i Granvin» av Torbjørn Seim